ሚኒስቴሩ የሁለት ዓመት ከግማሽ አፈጻጻም ግምገማውን እያካሄደ ነው
የጤና ጥበቃ ሚኒስቴር በሁለተኛው ዕድገትና ትራንስፎርሜሽን ዕቅድ የሁለት ዓመት ከግማሽ አፈጻጸም አጠቃላይ ግምገማ እያካሄደ ነው ።የጤና ጥበቃ ሚኒስትር የሁለተኛውን ዕድገትና ትራንስፎርሜሽን የአምስት አመት እቅድ የሁለት አመት ከግማሽ አፈፃጸም ግምግማውን እያካሄደ ያለው በጤናው ዘርፍ ልምድ ካላቸው የዓለም አቀፍ እና ከሃገር ውስጥ ከተውጣጡ ገለልተኛ አካላት ጋር በመሆን ነው፡፡የጤና ጥበቃ ሚኒስትሩ ዶክተር አሚር አማን በበኩላቸው በዚህ ግምገማ በሁለት ዓመት ተኩል አፈፃጸም ውስጥ በተለይ ህብረተሰቡን ተጠቃሚ ለማድረግ የሚያስችሉ የተለያዩ ሥራዎች ሲሠሩ መቆየታቸውን ተናግረዋል ።ሚኒስትር መሥሪያ ቤቱ በአምስት ዓመቱ የዕድገትና ትራንስፎርሜሽን እቅድ ውስጥ እየሠራቸው ያሉ እና በቀጣይም ተጠናክረው መሠራት ያለባቸውን ግምገማው ያሳያል ተብሎ ይጠበቃል ።በሚኒስቴሩ እቅድ ተይዘው እየተሠሩ ሆኖም ውጤታማ ያልሆኑና እስከአሁን ያልተሰሩ ሥራዎች በቀጣይ ህብረተሰቡን ተጠቃሚ ሊያደርጉ የሚያስችሉ አሠራሮችን እንዲዘረጉ በግምገማው ይጠቆማል ተብሎ ይጠበቃል ፡፡                     በአገሪቱ በጤና ዘርፍ ተደራሽነትን ለማስፋፋት የመጀመሪያ ደረጃ የጤና ተቋማትን ለማስፋፋት ሥራዎችን እንደሚካሄዱና በቀጣይ  በሚቀሩት ሁለት ዓመት ተኩል ያልተሠሩትን ሥራዎች  ለማከናወን ግምገማው እገዛ ያደርጋል ተብሏል ።  